News Update: “โลกจะไม่เหมือนเดิมอีกต่อไป” ประธาน Fed ย้ำจุดยืน จัดการเงินเฟ้อ มั่นใจเลี่ยง ‘เศรษฐกิจถดถอย’ ได้ - FINNOMENA
‘เจอโรม พาวเวลล์’ ประธาน Fed ให้คำมั่นว่าจะไม่ยอมให้เงินเฟ้อครอบงำเศรษฐกิจสหรัฐฯ ในระยะยาว และจะพยายามเลี่ยงการเกิดภาวะเศรษฐกิจถดถอย
30 มิ.ย. 2565

‘เจอโรม พาวเวลล์’ ประธาน Fed ให้คำมั่นว่าจะไม่ยอมให้เงินเฟ้อครอบงำเศรษฐกิจสหรัฐฯ ในระยะยาว และจะพยายามเลี่ยงการเกิดภาวะเศรษฐกิจถดถอย
บนเวทีสัมนาของ ECB เมื่อคืนนี้ (29 มิ.ย.) พาวเวลล์กล่าวว่า ความเสี่ยงที่เกิดขึ้นจากหลากหลายปัจจัยและนำมาสู่เงินเฟ้อในระดับสูงขึ้น ซึ่งหน้าที่ของ Fed คือป้องกันไม่ให้เกิดขึ้น โดย Fed จะไม่ยอมให้เปลี่ยนจากสภาพแวดล้อมที่เงินเฟ้อต่ำไปสู่สภาพแวดล้อมที่เงินเฟ้อสูง
พาวเวลล์กล่าวว่า เศรษฐกิจในขณะนี้แตกต่างไปจากเดิม “อย่างสิ้นเชิง” ด้วยอัตราเงินเฟ้อที่สูงขึ้นและวิกฤติด้านซัพพลายจำนวนมาก ขณะที่ ‘คริสติน ลาการ์ด’ ประธาน ECB ไม่คิดว่าโลกจะกลับไปสู่สภาพแวดล้อมที่มีอัตราเงินเฟ้อต่ำ เพราะโควิดและสงครามกำลังเปลี่ยนทุกอย่างไปแล้ว
เมื่อไม่นานมานี้ Fed ได้ปรับขึ้นดอกเบี้ยหลายครั้งเพื่อพยายามระงับการพุ่งขึ้นของเงินเฟ้อ อย่างไรก็ตาม พาวเวลล์กล่าวว่า สิ่งที่สำคัญที่สุดคือต้องหยุดคาดการณ์เงินเฟ้อในระยะยาวเพื่อไม่ให้ยึดติดเกินไป โดยตอนนี้เงินเฟ้ออยู่มานานกว่า 1 ปีแล้ว ซึ่งการคาดการณ์ระยะยาวไว้อย่างไม่มีกำหนดเป็นการบริหารความเสี่ยงที่แย่ และ Fed จะไม่ทำอย่างนั้น
นับตั้งแต่ Fed เริ่งขึ้นดอกเบี้ยในเดือน มี.ค. ตัวเลขเงินเฟ้อคาดการณ์ในตลาดก็ลดลงอย่างมาก โดยแนวโน้มในช่วง 5 ปีข้างหน้าที่เปรียบเทียบพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อกับพันธบัตรรัฐบาลลดลงจากเกือบ 3.6% ในช่วงปลายเดือน มี.ค. มาอยู่ที่ 2.73% ในสัปดาห์นี้
ตอนนี้ Fed กำลังพยายามลดอัตราเงินเฟ้อโดยไม่ทำให้เศรษฐกิจพัง ซึ่งพาวเวลล์มั่นใจว่าสามารถทำได้ แต่ยอมรับว่ามีความเสี่ยงรออยู่ข้างหน้า
พาวเวลล์ย้ำว่า Fed มุ่งมั่นในการใช้เครื่องมือทางการเงินเพื่อลดอัตราเงินเฟ้อ โดยการเติบโตจะชะลอตัวลงแต่ยังเป็นบวกอยู่ ซึ่งแน่นอนว่ามีความเสี่ยงที่จะส่งผลกระทบต่อเศรษฐกิจมากกว่าที่คาด แต่นี่ไม่ใช่ความเสี่ยงที่ใหญ่ที่สุดต่อเศรษฐกิจ เพราะความผิดพลาดที่ใหญ่กว่าคือ ความล้มเหลวในการฟื้นฟูเสถียรภาพราคา
อ้างอิง:
https://www.cnbc.com/2022/06/29/powell-vows-to-prevent-inflation-from-taking-long-run-hold-in-the-us.html 
https://www.bloomberg.com/news/articles/2022-06-29/powell-says-us-economy-in-strong-shape-fed-can-avert-recession?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
Jerome Powell
News Update
เจอโรม พาวเวลล์
เศรษฐกิจถดถอย
เศรษฐกิจสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA